
Tisztelt Képviselő – testület!



Martfű Város Önkormányzata Képviselő-testülete 9/2015. (I. 29.) számú határozatával döntött a Jász-Nagykun-Szolnok Megyei Parlagfű-mentesítési Alaphoz való csatlakozásáról, valamint arról, hogy az Alap terhére pályázatot nyújt be. A pályázaton elnyert támogatást önerővel kiegészítve felhasználtuk.

[bookmark: _GoBack]A Jász- Nagykun- Szolnok Megyei Közgyűlés Elnöke 2015. október 26-án érkezett levelében tájékoztatott arról, hogy a Földművelésügyi Minisztérium támogatást nyújtott a Parlagfű-mentesítési Alaphoz, mely a Közgyűlés 115/2015. (X.9.) számú határozata alapján az alapból támogatást nyert pályázók között egységesen került felosztásra.
A kiegészítő támogatás - 53.500, Ft – legalább 1 db fűkasza, vagy fűnyíró és tartozékai beszerzésére használható fel, 2015. december 15-ei határidővel.
Elnök Úr az értesítéssel együtt a támogatási szerződés módosítását is megküldte számomra, melyet az idő rövidségére való tekintettel aláírásommal ellátva visszaküldtem.

Árajánlatot kértünk be 1 db HUSQVARNA -553 RX típusú fűkasza beszerzésére.
Az árajánlat szerint 1 db HUSQVARNA -553 RX típusú fűkasza az alaptartozékokkal együtt 228.000,- Ft. A fűkaszát a település közterületein a fűnyíró traktorok által nem megközelíthető helyeken használnánk fel.

Javaslom a Képviselő- testület járuljon hozzá fenti fűkasza beszerzéséhez. 
A támogatás - 53.500, Ft- és a bekerülési költség -228.000,- Ft- különbözetét, 174.500,-Ft -ot, 2015. évi költségvetésének tartalékkerete terhére biztosítsa, valamint az előterjesztéshez mellékelt aláírt támogatási szerződés 1. számú módosítását utólagosan hagyja jóvá.    

Kérem előterjesztésem megtárgyalását és az alábbi határozati javaslat elfogadását.


Határozati javaslat: 

Martfű Város Önkormányzat Képviselő-testületének

……/2015.(……..) Ö. határozata

a Jász-Nagykun-Szolnok Megyei Parlagfű-mentesítési Alapból (II. ütem) nyújtott támogatás kiegészítéséről 

Martfű Város Önkormányzat Képviselő-testülete megtárgyalta a JNSZ Megyei Parlagfű-mentesítési Alapból (II. ütem) nyújtott támogatás kiegészítésére vonatkozó előterjesztést, melyet az alábbiak szerint elfogad:

A Képviselő-testület utólagosan jóváhagyja a határozat melléklete szerint a támogatási szerződés 1. számú módosítását.
A Képviselő-testület jóvá hagyja az árajánlat szerinti 1 db HUSQVARNA -553 RX típusú fűkasza beszerzését az alaptartozékokkal együtt. A támogatás - 53.500, Ft- és a bekerülési költség -228.000,- Ft- különbözetét, 174.500,-Ft -ot, az önkormányzat 2015. évi költségvetésének tartalékkerete terhére biztosítja. 

Erről értesülnek:
1. JNSZ Megyei Kormányhivatal
2. Valamennyi képviselő helyben
3. Városfejlesztési és üzemeltetési iroda helyben
4. Pénzügyi és adóügyi iroda helyben
5. Irattár


Martfű, 2015. november 11.

                                                                                                                      dr. Papp Antal
                                                                                                          polgármester

Látta: Szász Éva jegyző

